open-index/open-wikipedia-markdown huggingface dataset:
KR-völlur

**KR-völlur** je futbalový štadión v Reykjavíku, na Islande. Od roku 1984 na štadióne svoje domáce zápasy hrá futbalový klub KR Reykjavík.

Kapacita štadióna je 2 700 miest z čoho je 1 550 miest na sedenie.

[náhľad|Hráči [Knattspyrnufélag Reykjavíkur|KR Reykjavík nastupujú na zápas na domácom štadióne.]]

## Štatistiky
* Veľkosť: 105 x 68 m
* Otvorenie: 1951
* Prvý zápas: 18. júl 1951 - KR Reykjavík : Vålerenga 3 : 2

## Kapacita

## Externé odkazy
* KR Reykjavik 

## Zdroj

Kategória:Futbalové štadióny na Islande
Kal’a Saláh ad-Dín (Sýria)

**Kal’a Saláh ad-Dín** (arabským písmom قلعة صلاح الدين; doslova "Saladinova pevnosť"; iné prepisy arab. názvu: **Qal’a Saláh ad-Dín, Kal’a/Qal’a Saláhu 'd-Dín, Kal’a/Qal’a Saláhu 'd-Dín, Kal’a/Qal’a Saláhaddín, Kal’a/Qal’a Saláhuddín**; prepis podľa lokálnej výslovnosti **Kal’a/Qal’a Saláh ed-Dín**; iné názvy: **[[Saladin (sultán)|Saladinov]] hrad, Saláhuddínov hrad**, arab. **Kal’a/Qal’a Sahjún**, fr. **Château de Saône** [t.j. hrad rytiera Roberta de Saône]) je hrad (pevnosť) v Sýrii. Nachádza sa 24 kilometrov východne od Latakie vo vysokohorskom teréne, na hrebene medzi dvoma hlbokými rokľami obklopený lesom. 

Spoločne s hradom Krak des Chevaliers bola pevnosť v roku 2006 zapísaná na zozname svetového dedičstva UNESCO.

## Dejiny
Hrad bol vybudovaný už v antických dobách, kedy oblasť ovládali Feničania, niekedy okolo prvého tisícročia pred Kr. V roku 334 pred Kr. tu Feničanov obliehal Alexander Veľký. V 10. storočí získali kontrolu nad pevnosťou Byzantínčania od dynastie emirov Hamdánovcov z Halabu. Po Byzantskej ríši pevnosť okupovali križiaci, ktorí ju pripojili k Antiochijskému kniežatstvu. Po bitke pri Hattíne v roku 1187 citadelu obliehal sultán Saladin a v júli 1188 dobyl. Na znamenie tohto víťazstva nesie meno víťaza.

## Pozri aj
*Križiacka výprava
*Saladin (sultán)
*Antiochijské kniežatstvo
*Krak des Chevaliers

## Iné projekty

## Externé odkazy
* Citadela na stránke UNESCO
* Saláhuddínova citadela

## Zdroj

Kategória:Hrady a zámky v Sýrii
Kategória:Lokality Svetového dedičstva v Sýrii
Kategória:Lokality Svetového dedičstva v ohrození
Kategória:Križiacke hrady
Kategória:Archeologické lokality v Sýrii
Kategória:Dejiny Sýrie
C/2006 P1

**C/2006 P1** alebo **Kométa McNaught** tiež známa ako **Veľká kométa roku 2007** je neperiodická kométa objavená 7. augusta 2006 britsko-austrálskym astronómom Robertom H. McNaughtom. Bola to najjasnejšia kométa za posledných 40 rokov a bola ľahko viditeľná voľným okom na južnej pologuli od januára do februára 2007.

Kategória:Neperiodické kométy
Kategória:Astronomické objekty objavené v roku 2006
World of Warcraft: Mists of Pandaria

***World of Warcraft: Mists of Pandaria*** (skracované ako **MoP**) je štvrtý oficiálny datadisk zo série MMORPG World of Warcraft. Datadisk zvýšil maximálnu úroveň postavy na 90, priniesol novú rasu Pandaren a novú špecializáciu Monk. Ústredným motívom Pandarie je boj medzi Alianciou a Hordou, kde zdrojom konfliktu sú práve Pandareni.

## Informácie o datadisku
Na hranie je nutné mať nainštalované:
* World of Warcraft
* World of Warcraft - The Burning Crusade
* World of Warcraft - Wrath of the Lich King
* World of Warcraft - Cataclysm
Celá hra na harddisku zaberá 26,9 GB.

## Nové možnosti
Nainštalovaním datadisku World of Warcraft: Mists of Pandaria sa v hre (okrem už vyššie spomenutých) prejavia nasledovné nové možnosti:
* Patch datadisku je 5.0
* Pôvodným špecializáciám (classom) pribudnú nové kúzla (spelly)
* Nové dungeony:
** Scholomace heroic
** Scarlet Monastery heroic
** Temple of the Jade Serpent
** Stormshout Brewery
** Shado-pan Monastery
* Pribudnú nové recepty do profesií, ale žiadna nová profesia
* Nové zóny:
** The Jade forest (85 - 87)
** Valley of the four Winds (86 - 87)
** Krasarang Wilds (86 - 90)
** Kun-Lai Summit (86 - 88)
** Townlong Steppes (88 - 90)
** Dread Wastes (89 - 90)
** Valle of eternal Blossoms (90)
** The Wandering Isle (1 - 10)
* Nová PVP aréna:
** Tol’vir Proving Grounds
* Nové battlegroundy:
** Temple of Kotmogu
** Silvershard Mine 
* Nové veci (itemy), mounty, achievementy..

## Externé odkazy
* WowHead.com - World of Warcraft databáza
* Battle.net - Mists of Pandaria

Kategória:World of Warcraft
Kategória:MMORPG
Kategória:Počítačové hry
Kategória:Počítačové hry z 2012

Kategória:Hry pre Windows
Metlina

náhľad|Metlina
**Metlina** (iné názvy: **zložený strapec**; staršie názvy: **hroznovité kvetenstvo**, **lata**; lat. *panicula*) je zložené súkvetie, ktorého hlavná os je najdlhšia a nesie kratšie rozvetvené postranné osi, z ktorých spodné sú mohutnejšie a k vrcholu sa postupne zjednodušujú a skracujú (napr. pri vtáčom zobe, orgováne).

Ide o vývojovo najpôvodnejší typ strapcovitého súkvetia.

## Referencie

## Externé odkazy
* Terminologický slovník biológie rastlín

## Zdroj
* 

Kategória:Morfológia rastlín
Majstrovstvá Európy v korfbale do 21 rokov

**Majstrovstvá Európy v korfbale do 21 rokov** je najvyššie európske podujatie národných družstiev v korfbale v kategórii do 21 rokov, ktoré riadi Medzinárodná korfbalová federácia (IKF). Jeho história siaha do roku 1973, kedy sa v Holandsku konali prvý turnaj majstrovstvá Európy. Od roku 1982 prebiehajú so 4-ročnou periodicitou. Dominujú v nich tímy Holandska a Belgicka, ktoré vyhrali všetky turnaje. 

Majstrovstvá tiež slúžia ako kvalifikácia na majstrovstvá sveta do 23 rokov.

## Zoznam

## Medailová bilancia družstiev

## Pozri aj
* Majstrovstvá sveta v korfbale do 23 rokov
* Majstrovstvá Európy v korfbale

## Externé odkazy
* ME do 21 rokov na achívnej stránke IKF 
* ME do 21 rokov 2014 na stránke worldkorfball.org 

## Zdroj
* História ME do 21 rokov na oficiálnej stránke IKF 

Korfbal
Kategória:Korfbalové súťaže
Quebrada de Humahuaca

**Quebrada de Humahuaca** je údolie na rieke Río Grande de Jujuy v argentínskej provincii Jujuy, ktoré bolo celých 10 000 rokov hlavnou kultúrnou a obchodnou cestou medzi náhornými oblasťami Ánd a sútokom Rio Grande s Rio Leone v nížinách. 

V roku 2003 bolo zapísané na zoznam Svetového dedičstva UNESCO.

## Iné projekty

## Externé odkazy
* Stránka UNESCO

## Zdroj

Kategória:Lokality Svetového dedičstva v Argentíne
Kategória:Geografia Argentíny
Zoznam filmových článkov/É

Tento index bol automaticky vygenerovaný podľa tejto kategorizácie. Obsahuje **4** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## éd
Édith Piaf

## ér
Éric Judor

## ét
Éternelle Emmanuelle

## év
Éva Vica Kerekes

Kategória:Zoznamy filmových článkov
Kláštor svätej Kataríny

**Kláštor svätej Kataríny** (arabsky دير سانت كاترين,  *Dayr Sānt Kātrīn,* grécky *Ιερά Μονή Αγίας Αικατερίνης στο Όρος Σινά,*  *Iera Monî Agias Aikaterinîs sto Oros Sina)* je kláštor v púšti na Sinajskom polostrove v Egypte na úpätí Mojžišovej hory na mieste, kde podľa Biblie uvidel Mojžiš horiaci krík.

Grécky ortodoxný kláštor bol založený v&nbsp;6. storočí, hoci prítomnosť kresťanov tu bola zaznamenaná už na konci 3. storočia. Kláštor, jeden z najstarších kresťanských kláštorov na svete, bol postavený ako pevnosť okolo biblického „horiaceho kríka“, ktorý vo vnútri kláštora rastie dodnes a privádza na miesto veľa pútnikov. V kláštore je taktiež jedno z najstarších zobrazení Ježiša Krista, respektíve Krista Pantokratora zo 6. storočia.

Základom kláštora je trojloďová bazilika v ktorej je unikátna kolekcia starých kníh a ikon. V areáli je ďalej tzv. Mojžišova studňa a zaujímavosťou je, že sa v ňom nachádza aj mešita postavená v roku 1106 pre moslimských pútnikov. V súčasnosti sa už rituálnym účelom nevyužíva.

Od roku 2002 je kláštor zapísaný na zozname Svetového dedičstva UNESCO.
[náhľad|''Kristus Pantokrator'' z Kláštora svätej Kataríny, [6. storočie.]]

## Referencie


## Pozri aj
* Sinajský polostrov
* Sinaj (vrch v Biblii)

## Iné projekty

## Externé odkazy
* Kláštor na stránke UNESCO
* Oficiálna stránka
* Saint Catherine Foundation

## Zdroj

Kategória:Pravoslávne kláštory
Kategória:Kláštory v Egypte
Kategória:Lokality Svetového dedičstva v Egypte
Kategória:Architektúra v 6. storočí
Kategória:Biblické miesta
Kategória:Pútnické miesta
Klások

[náhľad|Príklad dvojkvetého kláska tráv, 1 – [pleva|plevy, 2 – plevice, 3 – osti, 4 – plievočky, 6 – tyčinky]]
**Klások** (*spicula*) je druh súkvetia, v angličtine sa pre klások používa termín „spikelet“. Ide o krátky, chudokvetý klas.

Klások sa vyskytuje napr. pri rastlinách z čeľade lipnicovité (*Poaceae*) a šachorovité (*Cyperaceae*). Klásky môžu byť jednotlivé (napr. bahnička (*Eleocharis*), ale oveľa častejšie sú združené v zloženom (niekedy aj viacnásobne zloženom) súkvetí - ide potom o klas kláskov alebo metlinu kláskov.

V prípade rastlín čeľade lipnicovité sa listne na báze kláskov nazývajú plevy, listence plevice, vonkajšie kvetné lístky kvietkov zrastajú v plievočky, vnútorné sú premenené v lodikuly. Iní autori však považujú plevice tiež za listeň a plievočky nie za premenené okvetie, ale za listence. Pri rastlinách z čeľade šachorovité (*Cyperaceae*) sa termín pleva používa pre blanité listene podpierajúce jednotlivé kvety.

## Referencie

## Pozri aj
* Klas

## Externé odkazy
* Terminologický slovník biológie rastlín

## Zdroj
* 

Kategória:Morfológia rastlín
Alektor (syn Anaxagora)

**Alektor** alebo **Alektór** (starogr. *Ἀλέκτωρ* – *Alektor*/iný prepis *Alektór*, ) je v gréckej mytológii syn a nástupca argejského kráľa Anaxagora. 

Za vlády jeho otca Anaxagora sa argejské kráľovstvo rozdelilo na tri nezávislé kráľovstvá. Podiel z jeho kráľovstva získali jeho bratia Melampous a Bias za vyliečenie jeho chorých dcér a žien v krajine. Založili tak v Argu vládu Amytháonovcov.

Alektor sa následne stal druhým kráľom Argu rodu Anaxagorovcov. Jeho syn Ifis prežil svoje deti a preto sa po jeho smrti stal nástupcom na argejskom tróne jeho synovec Sthenelos, syn brata Kapanea a jeho manželky Euadny, Ifidovej dcéry.

## Referencie a bibliografia


Kategória:Postavy gréckej mytológie
Majstrovstvá Európy v inline skater hockey mužov 2011

**Majstrovstvá Európy v inline skater hockey mužov 2011** boli 15. majstrovstvá Európy v inline skater hockey mužov, ktoré organizuje Medzinárodná federácia inline skater hockey (IISHF). Konali sa od 9.11. septembra 2011 v Stegersbachu, v Rakúsku, za účasti 7 tímov. Titul získali siedmykrát vo svojej histórii hráči Nemecka. 

Finálový zápas sa hral na 3 tretiny po 15 minút, všetky ostatné zápasy sa hrali s 2 polčasmi po 20 minút. 

## Účastníci

## Výsledky
### Základná skupina

----

### Skupina o 5.7. miesto

### Play off
#### Semifinále

#### Stretnutie o 3. miesto

#### Finále

## Konečné poradie tímov

## Referencie

* oficiálny rozpis turnaja 

## Externé odkazy
* Oficiálna stránka ME 2011 
* ME 2011 na oficiálnej stránke IISHF  

Kategória:Šport v 2011
Muži
Inline skater hockey
Majstrovstvá Európy v inline skater hockey mužov 2004

**Majstrovstvá Európy v inline skater hockey mužov 2004** boli 8. majstrovstvá Európy v inline skater hockey mužov, ktoré organizuje Medzinárodná federácia inline skater hockey (IISHF). Konali sa v roku 2004 v Turquay, v Spojenom kráľovstve, za účasti 4 tímov. Titul získali druhýkrát vo svojej histórii hráči Švajčiarska. 

Spolu s mužskými majstrovstvami sa konali aj juniorské majstrovstvá, kde zvíťazilo družstvo Nemecka.

## Výsledky
### Základná skupina

### Play off
#### Semifinále

#### Stretnutie o 3. miesto

#### Finále

## Konečné poradie tímov

**Muži**

**Juniori**

## Externé odkazy
* Oficiálna stránka IISHF 

## Zdroje
* Oficiálna stránka ME 2004 *archive.org* 
* ME 2004 na stránke skater-euro.ch.vu *archive.org* 

Kategória:Šport v 2004
Muži
Inline skater hockey
Majstrovstvá Európy v inline skater hockey mužov 2005

**Majstrovstvá Európy v inline skater hockey mužov 2005** boli 9. majstrovstvá Európy v inline skater hockey mužov, ktoré organizuje Medzinárodná federácia inline skater hockey (IISHF). Konali sa od 14.16. októbra 2005 v meste Kaarst, v Nemecku, za účasti 6 tímov. Nováčikom turnaja bolo družstvo Poľska. Titul získali štvrtýkrát vo svojej histórii hráči Nemecka. 

Spolu s mužskými majstrovstvami sa konali aj juniorské majstrovstvá juniorské, kde po 4-krát zvíťazilo družstvo Nemecka.

## Výsledky
### Základná skupina

### Play off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie tímov

**Muži**

**Juniori**

## Referencie

## Externé odkazy
* ME 2005 na oficiálnej stránke IISHF  

Kategória:Šport v 2005
Muži
Inline skater hockey
Robert Hertz

**Robert Hertz** (* 1881 – † 1915) bol francúzsky sociológ, patriaci do Durkheimovej sociologickej školy. Vyštudoval na École normale supérieure. Zomrel v prvej svetovej vojne počas útoku na nemecké pozície pri Marchéville. Jeho dielo významne ovplyvnilo konštituovanie symbolickej antropológie. Bol priekopník terénneho výskumu.

## Referencie

Kategória:Narodenia v 1881
Kategória:Úmrtia v 1915
Kategória:Francúzski sociológovia
Kategória:Absolventi École Normale Supérieure
Henri Hubert

**Henri Hubert** (* 23. jún 1872, Paríž, Francúzsko – † 25. máj 1927, Chatou) bol francúzsky sociológ a archeológ. Patril do Durkheimovej sociologickej školy. Bol spolupracovníkom Marcela Maussa a spoluautorom diela *Essai sur la nature et la fonction du sacrifice (Esej o povahe a funkcii obeti)*.

## Publikácie
* *Essai sur la nature et la fonction du sacrifice*, Paríž, 1897 – 1898.
* *Étude sommaire de la répresentation du temps dans la religion et la magie*, Paríž, 1905.
* *Les Celtes et l'expansion celtique jusqu'à l'époque de La Tène*, Albin Michel, Paríž, 1932
* *Les Celtes depuis l'époque de la Tène et la civilisation celtique*, La renaissance du livre, 1932
* *Les Germains: Cours professé à l'école du Louvre en 1924-1925*, Albin Michel, Paríž, 1952

## Referencie

Kategória:Francúzski sociológovia
Kategória:Francúzski archeológovia
Kategória:Francúzski religionisti
Kategória:Osobnosti z Paríža
Elle Macpherson

**Elle Macpherson**, rodným menom **Eleanor Nancy Gowová** (* 29. marca 1964, Sydney, Austrália) je austrálska modelka, herečka a podnikateľka. Počas kariéry v modelingu mala prezývku „The Body“ (*Telo*).

V roku 1984 sa stretla s Gillesom Bensimonom pri fotení pre časopis *Elle*. Zosobášili sa v máji 1986 a rozviedli v roku 1989.
Má dvoch synov, Arpada Flynna Alexandra (* 14. február 1998) a Aureliusa Cy Andrea (* 4. február 2003), s bývalým partnerom, francúzskym finančníkom Arpadom Bussonom.

Väčšinou žije v Spojenom kráľovstve spolu so svojimi synmi. Hovorí plynulo po francúzsky a konverzačne po taliansky a španielsky.

## Iné projekty

## Externé odkazy
* Oficiálna stránka  
* 
* Elle Macpherson na ČSFD

Kategória:Austrálske modelky
Kategória:Austrálske filmové herečky
Kategória:Austrálske televízne herečky
Kategória:Osobnosti zo Sydney
Elliðaár

[náhľad|Vodná elektráreň [Elliðaárlón () na rieke Elliðaár.]]
[náhľad|Rieka Elliðaár, [Reykjavík, Island]]
**Elliðaár** je rieka na Islande, pretekajúca cez hlavné mesto Reykjavík. 

## Názov
Názov je zložené slovo zo základného slova **"á"** (po islandsky **tok**), a slova **"Elliði"** (podľa knihy Conquest sa takto nazývala loď jedného z prvých osadníkov Islandu z 9. storočia).

Tak vzniklo slovo **"Elliði"** + **"á"** = **Elliðaár**.

## Opis toku
Dva pramene vyvierajúce v sopečnom pohorí Bláfjöll sa po sútoku stanú riekou Suðurá. Tá neskôr vytvorí menšie jazero Helluvatn, ktoré je súčasťou väčšieho jazera Elliðavatn. Rieka Elliðaár sa stáva riekou, až keď opúšťa jazero Elliðavatn nachádzajúce sa na juhovýchode Reykjavíku v prírodnej rezervácii **Heiðmörk**. Rieka ďalej tečie severným smerom, až kým sa neoddelí na dve ramená, kedy zmení smer na západ. Pri súradnici  začínajú dve ramená obkolesovať mestský park **Ellðaárdalur**, ktorý rieku sprevádza pravotočivou zákrutou na sever. O kilometer ďalej sa ramená tesne pred ústím spoja, a v zápätí sa vlievajú do zálivu Elliðaárvogur, ktorý je súčasťou Atlantického oceánu.

## História
Už oddávna vlastníci rieky predávali vlastnícke práva na lov lososov v rieke, lebo losos bol, a vždy bude veľmi drahé mäso. V stredoveku rieka patrila Augustiniánom, ktorí mali svoj kláštor postavený na ostrove Víðey neďaleko hlavného mesta Reykjavík. Po reforme v 16. storočí sa rieka stala majetkom dánskeho kráľa. V roku 1853 dánsky kráľ predal práva rieky na muža z Reykjavíku, na pána s menom **Kaufmann Ditlev Thomsen**. Hneď ako jeho syn zdedil tieto práva, tak uchádzačov o rieku bolo veľmi veľa, a aj preto sa 14 rokov konal súdny spor. V rokoch 1900 a 1906 bola rieka pridelená istému pánovi menom **Payne**, ktorý začal so zalesňovaním okolia rieky. Prikázal vysadiť jedľe, brezy a borovice.
Neskôr v roku 1921 sa celé územie rieky dostalo pod správu hlavného mesta Reykjavík. Mesto ešte v tom roku postavilo dovtedy druhú vodnú elektráreň v krajine. Doteraz je táto elektráreň v prevádzke.

## Dolina rieky
Údolie **Ellðaárdalur** je jedným z rekreačných oblastí Reykjavíku s pešou alebo cyklistickou trasou. V okolí rieky sa dá nájsť plavecký bazén, malý lyžiarsky vlek, ale aj sa tu dá povoziť na koňoch. Nájdete tu aj múzeum s názvom **Árbæjarsafn** v Árbær, v ktorom sa rozprávajú príbehy, ale aj legendy o tejto rieke.

Základ údolia, ako aj pohorie Bláfjöll, v ktorom pramenia dve zdrojnice, ktoré sa zlievajú do rieky Suðurá → jazero Elliðavatn → **Elliðaár**  bol vyvrásnený vulkanickou reupciou spred 4500 rokov.

## Fauna a flóra
Okolie rieky je zalesnené jedľou, brezami a borovicami.

Veľmi zaujímavé a rozmanité tu nájdete druhy vtákov, kačíc, dokonca aj labutí. Máte tu k dispozícii viac ako 60 druhov vtákov (spevavé, sťahovavé, atď...) a 8 druhov kačíc.

Kategória:Rieky na Islande
Klaus Tschütscher

Dr. **Klaus Tschütscher** (*  8. júl 1967, Lichtenštajnsko) bol predseda vlády Lichtenštajnského kniežatstva od 25. marca  2009 do 27. marca 2013. Ako premiérovi mu podliehali rezorty prezídia, financií, rodiny a rovnosti šancí. Klaus Tschütscher je doktor práv. Je ženatý a býva spolu so svojimi dvoma deťmi z prvého manželstva v Ruggelli. Je členom politickej strany „Vaterländische Union“, ktorá vyhrala voľby v roku 2009.

## Život
### Vzdelanie
V období 1987 – 1993 študoval právo na Universität St. Gallen,. Od 1994 do 1995 bol doktorandom . V 1996 získal titul doktora práv na zmienenej univerzite. V rokoch 2002 – 2004 absolvoval  "Internationales Wirtschaftsrecht" na Universität Zürich  so špecializáciou bankové a burzové poisťovníctvo.  

### Politická kariéra
* Od roku 2005 bol členom prezídia strany  „Vaterländische Union“ (Vlastenecká únia)
* V období 2005 – 2009 bol tajomník vlády pre rezort justície, spoločnosti a športu
* Od 8. februára 2009  je zvoleným predsedom vlády so špecializáciou na financie, rodinu a rovnosť šancí, do úradu nastúpil 25. marca 2009.

### Pocty a vyznamenania
* Čestný rád Európskeho inštitútu od Universität Zürich (člen čestnej rady)
* Veľký zlatý  rad na stuhe za zásluhy o Rakúsku republiku
* Zlatý komtúrsky kríž s hviezdou čestného vyznamenania za zásluhy o Dolné Rakúsko.

## Referencie


## Iné projekty

## Zdroj
* Oficiálny životopis na stránke vlády  Lichtenštajnska 

 

Kategória:Lichtenštajnské osobnosti
Kategória:Narodenia v 1967
Kategória:Absolventi Univerzity v Zürichu
Green Goblin

**Green Goblin** (slovensky  „*Zelený diabol*“) je fiktívna postava superzločinca v komiksoch vydávaných spoločnosťou Marvel. Vytvorili ho spisovateľ Stan Lee a umelec Steve Ditko. Prvýkrát sa objavil v 14. dieli komiksu Úžasný Spider-Man v júli 1964.

Hoci sa pod jeho maskou skrývalo mnoho ľudí, najznámejší Green Goblin je Norman Osborn. Norman Osborn bol otcom Harryho Osborna, najlepšieho priateľa Spider-Mana. Viedol firmu Oscorp a bol jej obchodným magnátom. Bral určité dávky séra zelený globelín, ktoré mu dodávalo väčšiu silu a schopnosti, no malo ako vedľajšie účinky - šialenstvo. Jeho oblek mal halloweenské črty, jazdil na klzáku, ktorý obsahoval množstvo zbraní - najmä bomby v tvare halloweenskej tekvice. Nimi terorizoval New York City. Bol úhlavným nepriateľom Spider-Mana. Green Goblin zavraždil aj Spider-manovu lásku Gwen Stacy. Zhodil ju z Brooklynského mosta. Po tom bol Goblin zabitý vlastným klzákom, ktorý do neho vrazil pri boji. Green Goblin sa predstavil aj na filmovom plátne. V Spider-Manovi z roku 2002 stvárnil Normana herec Willem Dafoe a jeho syna Harryho Osborna James Franco. Vo filme Amazing Spider-Man 2 sa objavil iba Dane DeHaan v úlohe Harryho. V animovanom seriáli Spider-Man mu hlas prepožičal herec Mark Hamill.

Kategória:Komiksoví superhrdinovia
Kategória:Filmoví superhrdinovia
Bas-Congo

**Bas-Congo** (francúzština: doslova *Dolné Kongo*) alebo **Kongo Central** (fr. doslova *Centrálne Kongo*) je provincia v Konžskej demokratickej republike. Susedí s provinciami Kinshasa a Bandundu, ako aj s Konžskou republikou, Angolou a angolskou enklávou Cabinda .

## Administratívne členenie
Provincia Bas-Congo sa delí na 2 mestá a 3 okresy :

* Mestá
** Matadi
** Boma
* Okresy
** Bas-fleuve
** Cataractes
** Lukaya

* 


Kategória:Provincie v Konžskej demokratickej republike
Península Valdés

**Península Valdés** je polostrov na západnom pobreží Patagónie. Nachádza sa v argentínskej provincii Chubut asi  juhozápadne od Buenos Aires. Nachádza sa tu najnižší bod juhoamerického kontinentu – *Laguna de Carbón*, ktorá je 105 metrov pod hladinou oceánu. Ide o významnú lokalitu s populáciami morských cicavcov a vtákov. Celý polostrov má rozlohu približne  a jeho územie bolo vyhlásené za turistickú prírodnú rezerváciu (šp. Reserva Natural Turística).

V roku 1999 bol polostrov zapísaný na zoznam Svetového dedičstva UNESCO.

Na brehoch žijú tulene slonie, uškatce hrivnaté a tučniaky dvojpáse. Vyskytujú sa tu aj zástupcovia živočíšnych druhov ako napr. guanako, líška horská, líška pampová, mara stepná, nandu Darwinov a pásovec malý. V okolitých vodách sa vyskytujú napr. delfíny strakaté, kosatky dravé, veľryby južné, alebo delfíny skákavé.

## Galéria

File:Robben-001.jpg|kolónia tuleňov hrivnatých
File:Tail of a whale near Valdes Peninsula.jpg
File:Halbinsel Valdes Pinguine.jpg
File:Pingüinera Peninsula Valdés.JPG|tučniaky dvojpáse
File:Patagonian Maras.jpg|mary stepné


## Iné projekty

## Externé odkazy
* Stránka UNESCO

## Zdroj

Kategória:Chránené územia v Argentíne
Kategória:Lokality Svetového dedičstva v Argentíne
Valdés
Národný park Iguaçu

**Národný park Iguaçu** je národný park v brazílskom štáte Paraná. Známy je najmä vďaka rovnomenným vodopádom Iguaçu (s prietokom okolo 1000 m³/s, čiastočne ležia aj v Argentíne) a vzácnym druhom divokej zvere (najmä výskytu ohrozených druhov vtáctva). 

Park bol vyhlásený v roku 1939 a v roku 1986 bol zaradený na zoznam svetového dedičstva UNESCO, v rokoch 1996 – 2001 bol aj na  zozname svetového dedičstva v ohrození. 

Rozloha parku Iguaçu je 1&nbsp;852&nbsp;km². Rovnako ako Brazília i Argentína zriadila na svojom území okolo vodopádov národný park - Národný park Iguazú. Ten má rozlohu 550&nbsp;km² a je od roku 1984 tiež zapísaný na zozname svetového dedičstva UNESCO. Okolo vodopádov je teda chránené územie o súhrnnej rozlohe 2&nbsp;402&nbsp;km² na oboch brehoch rieky.

## Iné projekty

## Externé odkazy
* Stránka UNESCO 
* Oficiálna stránka 

## Zdroj
* 

Kategória:Lokality Svetového dedičstva v Brazílii
Kategória:Národné parky v Brazílii
Kategória:Paraná
Bandundu

**Bandundu** môže byť:
* provincia v Konžskej demokratickej republike, pozri Bandundu (provincia)
* mesto v Konžskej demokratickej republike, pozri Bandundu (mesto)
Bandundu (provincia)

**Bandundu** je provincia Konžskej demokratickej republiky. Susedí s provinciami Kinshasa, Bas-Congo, Équateur, Západný Kasai a s Konžskou republikou, Angolou.

## Administratívne členenie
Provincia Bandundu sa delí na 2 mestá a 4 okresy :

*Mestá
**Bandundu
**Kikwit
*Okresy
**Kwango
**Kwilu
**Mai-Ndombe
**Plateaux

## Zdroj
* 


Kategória:Provincie v Konžskej demokratickej republike
Équateur

**Équateur** (doslova *rovník*) je provincia Konžskej demokratickej republiky. Susedí s provinciami Bandundu, Province orientale, Západným Kasaiom, Východným Kasaiom a tiež s Konžskou republikou, Stredoafrickou republikou.

## Administratívne členenie

Provincia Équateur sa delí na 3 mestá a 5 okresov :

*Mestá
**Mbandaka
**Gbadolite
**Zongo
*Okresy
**Équateur
**Nord-Ubangi
**Sud-Ubangi
**Mongala
**Tshuapa

* 

Kategória:Provincie v Konžskej demokratickej republike
Morituri te salutant

**„Morituri te salutant“** je pieseň Karla Kryla prvý raz vydaná na albume *[[Bratříčku, zavírej vrátka]]* (1969) ako siedma pieseň v poradí a posledná skladba strany A. Neskôr ju prespievali aj ďalší interpreti.

Pieseň vznikla v roku 1967 počas pobytu Karla Kryla v Novom Jičíne. V novembri 1968 bola nasadená do rozhlasovej hitparády Čtrnáct na houpačce manželov Černých. Podobne ako predchádzajúce Krylove piesne, aj táto hneď vypadla (skončila na 12. mieste). Úspech zaznamenala až nasledujúca „Bratříčku, zavírej vrátka“.

Na jednom z prvých autografov Kryl pieseň uviedol tradovaným posledným výrokom Johna Keatsa: „Cítím, ako nado mnou rastú kvety.“

Daniela, spomenutá v texte piesne, je údajne Daniela Včeličková-Kučerová, dcéra spisovateľa Gézu Včeličku.

Piesňou „Morituri te salutant“ Karel Kryl otvoril svoj blok na *Prehľade nezávislej česko-slovenskej kultúry* vo Vroclave na začiatku novembra 1989. Šlo o jeho prvý koncert pre česko-slovenské publikum od jeho emigrácie (ako aj prvý koncert v Poľsku). Zahajoval tak aj prvé koncerty po návrate do Česko-Slovenska, Koncert pro všechny slušný lidia pravdepodobne aj koncert v Lucerne 21. januára 1990, ako zaznamenáva album *[[Live! (album Karla Kryla)|Live!]]* (2006).

## Hodnotenie
Podľa Vojtěcha Klimta, predsedu Klubu Karla Kryla, patrí „Morituri te salutant“ k tomu najlepšiemu, čo kedy Kryl napísal.

## Nahrávky
### Karel Kryl
**[[Bratříčku, zavírej vrátka]]*, 1969, 1990, 1991, 1995, 2002; 2006 (v rámci 2CD *Bratříčku, zavírej vrátka*)
***[[Piosenky Karla Kryla]]*, 1986
***[[To nejlepší (album Karla Kryla)|To nejlepší]]*, 1993, 2009
***[[Šuplíky (Karel Kryl)|Šuplíky]]*, 2005
***[[Barvy českého folku]]*, 1999
***[[Běž domů, Ivane!]]*, 2008
**[[Bratříčku, zavírej vrátka! (koncertný album)|Bratříčku, zavírej vrátka!]]*, 1971, 1980, 1984; 2006 (v rámci 2CD *Bratříčku, zavírej vrátka*)
**[[Karel Kryl in Boston '88]]*, 1988
**[[Karel Kryl – Nachtasyl]]*, 1988 – videonahrávka
**[[Karel Kryl – Filmový portrét]]*, 1991 – videonahrávka
**[[Karel Kryl śpiewa we Wrocławiu]]*, 2004
**[[Live! (album Karla Kryla)|Live!]]*, 2006
**[[Koncert z Melbourne]]*, 2006
**[[Koncert ze Sydney]]*, 2006
**[[Živě Československu 1969]]*, 2009

### Ďalší interpreti
*Raven: *Salome a další písně Karla Kryla*, 1994
*Törr: *Morituri te salutant*, 1996 (byl i natočen klip)
*Törr: *Live*, 1997
*Unisono: *Na cestě*, 1997
*Daniel Landa: *Vltava tour*, 2003, 2004, 2005, 2005
*Daniel Landa: *Vltava tour & Best of video*, 2003, 2008
*Daniel Landa: *Večer s písní Karla Kryla pro český národ*, 2004

## Referencie

## Zdroj
* 

Kategória:Piesne Karla Kryla
Kategória:Piesne z 1968
Kategória:Piesne z 1969
Bandundu (mesto)

**Bandundu**, známe v minulosti ako **Banningville** alebo **Banningstad**, je mesto v Konžskej demokratickej republike a hlavné mesto provincie Bandundu. 

## Partnerské mestá
*  Attert, Belgicko

Kategória:Mestá v Konžskej demokratickej republike
Kategória:Bandundu (provincia)
Ischigualasto

**Ischigualasto** je chránené územie, nachádzajúce sa v provincii San Juan v severozápadnej Argentíne. Lokalita je významná tým, že ako jedna z mála na svete umožňuje skúmať nepretržitý sled vrstiev sedimentov z obdobia vrchného triasu (karn), staré okolo 230 miliónov rokov. Boli tu objavené dosiaľ najstaršie známe fosílie dinosaurov resp. príbuzných rodov.

Na ploche 603 km² bol vyhlásený *provinciálny park Ischigualasto* (), ktorý je od roku 2000 spolu so susedným národným parkom Talampaya zapísaný na zozname Svetového dedičstva UNESCO. Celková rozloha územia spolu je .

## Dinosaury zo súvrstvia Ischigualasto
* *[[Eodromaeus]]*
* *[[Eoraptor]]*
* *[[Frenguellisaurus]]*
* *[[Herrerasaurus]]* 
* *[[Chromogisaurus]]*
* *[[Ischisaurus]]* 
* *[[Panphagia]]*
* *[[Pisanosaurus]]*
* *[[Sanjuansaurus]]*
* *[[Staurikosaurus]]*

## Iné projekty

## Externé odkazy
* Stránka UNESCO

## Zdroj

Kategória:Chránené územia v Argentíne
Kategória:Paleontologické lokality v Argentíne
Kategória:Lokality Svetového dedičstva v Argentíne
Festival Glastonbury

**Festival Glastonbury** je hudobný festival, ktorý sa  od roku 1970 uskutočňuje každý rok v anglickom meste Pilton. Patrí medzi multižánrové festivaly (rock, indie rock, dance, world music, elektronická hudba, reggae, folk), priestor je vyčlenený aj pre divadlo, tanec a kabaret.

Vznik festivalu ovplyvnila éra hippies. Prvý ročník sa konal pod názvom Pilton Festival a navštívilo ho 1500 účastníkov. Odvtedy sa festival vypracoval na jednu z najdôležitejších hudobných akcií leta, vystúpili tu napr. Led Zeppelin, David Bowie, Paul McCartney, Metallica, Foo Fighters, New Order, Oasis, Radiohead, R.E.M., The Smiths, The Cure, Lou Reed, Beastie Boys alebo U2.  

V roku 2019 obsahovala festivalová ponuka cez 2 800 rôznych predstavení na 79 pódiách, návštevnosť bola okolo 200 000 ľudí.

Hoci každý rok postihuje festival vlna dažďov až záplav, o lístky je enormný záujem. V roku 2018 sa 135 000 vstupeniek predalo za 36 minút.

## Zúčastnení

## Referencie

## Iné projekty
  

## Externé odkazy
* Oficiálne stránky festivalu  

## Zdroj
* 

Glastonbury
Glastonbury
Kategória:Kultúra v Somersete
Apis (syn Forónea)

**Apis** (starogr. *Ἄπις* – *Apis*, ) je v gréckej mytológii syn a nástupca argejského kráľa Forónea a nymfy Télediky (alebo Kinny ).

Apis sa podľa antických autorov stal tretím kráľom Argu. Po prevzatí vlády nastolil v Argu tyranskú vládu a vo svojej pýche a namyslenosti premenoval dokonca Peloponéz po sebe na Apia. Nakoniec sa stal obeťou vražedného sprisahania, ktorému na čele stáli Telxión a Telchin. Apis zomrel bezdetný. Jeho nástupcom sa stal syn jeho sestry Nioby a boha Dia – Argos, Za vlády Arga sídlo v ktorom vládol, dostalo meno po ňom Argos.

Apollodoros píše, že Apis bol po smrti považovaný za boha a nazvaný menom Serapis Podľa inej verzie Apis odplával na lodi do Egypta a tam sa po smrti stal bohom Serapidom, jedným z najväčších egyptských bohov. Serapis bol bohom mesta Alexandria a ptolemaiovskej ríše, uctievaný v Grécko-rímskej dobe.  

## Referencie a bibliografia


## Pozri aj
* Zoznam kráľov Argu

Kategória:Postavy gréckej mytológie
Generál Jeho Veličenstva

***Generál Jeho Veličenstva*** () je román Daphne du Maurierovej z obdobia občianskej vojny v Anglicku. Svoj tragický životný príbeh rozpráva hlavná hrdinka Honor Harrisová v prvej osobe.

## Dej

Mladá, prísne vychovaná dievčina Honor sa zaľúbi do bezočivého kráľovského dôstojníka Richarda Grenvila. Ich láska prekvitá tajne, stretávajú sa na košatom strome v rodinnom sade. Dievčine však hrozí nanútený sobáš s cudzím človekom, a tak ujde za svojím milým. Rodina po menšom škandále pristane na nežiaduci zväzok s Richardom. Krátko pred svadbou dôjde k tragédii – snúbenica sa na cválajúcom koni zrúti do priekopy a ostáva ochrnutá a pripútaná na kreslo. Láska prechádza mnohými peripetiami, ale zostáva zrelšia a spoľahlivejšia. Honor, ktorá našla silu preniesť sa cez vlastnú tragédiu, sa stáva oporou nielen svojmu mužovi, ale aj celej rozvetvenej rodine.

Kategória:Romány Daphne du Maurier
Kategória:Knihy z 1946
Kategória:Sfilmované romány
Říha (priezvisko)

**Říha** je rozšírené české priezvisko. Najčastejšie je v mestách Praha, Brno a České Budějovice. Na Slovensku sa najviac vyskytuje v Malackách.

## Známi nositelia
Pozri v článku Říha.

## Pozri aj
* Riha (priezvisko)

Kategória:České priezviská
Kategória:Priezviská v Česku
Kategória:Priezviská na Slovensku
Arnold Kurr Van Gennep

**Arnold Kurr Van Gennep** (* 23. apríl 1873, Ludwigsburg, Nemecko - † 7. máj 1957, Bourg-la-Reine,  Francúzsko) bol francúzsky antropológ, etnológ a religionista. Sám sa považoval za etnológa a mnohí bádatelia o ňom hovoria ako o zakladateľovi modernej francúzskej etnológie a predchodcovi funkcionalizmu.

## Životopis
Narodil sa v nemeckom Ludwigsburgu, ale od roku 1879 žil vo Francúzsku. Študoval lingvistiku, arabistiku, egyptológiu, sociológiu a dejiny náboženstva tzv. prírodných národov v Paríži na École Pratique des Hautes Études a na École des Langues Orientales. V roku 1897 odišiel do Poľska, kde v Čenstochovej pracoval ako lektor francúzskeho jazyka. 

Po návrate do Francúzska v roku 1901 pôsobil sedem rokov v štátnej správe ako tlmočník na francúzskom ministerstve poľnohospodárstva. Na základe prác o totemizme a tabu na Madagaskare z roku 1904 a o austrálskych mýtoch a legendách z roku 1906 získal doktorát na Sorbonne. V roku 1912 využil ponuku na odchod do Švajčiarska, kde bol na univerzite v Neuchâtel menovaný profesorom etnológie. Kvôli svojim kritickým postojom k švajčiarskej neutralite počas 1. svetovej vojny musel po troch rokoch univerzitu opustiť.
Následne pracoval pre francúzsku armádu a krátko pre francúzske ministerstvo zahraničia. Po ukončení tejto služby sa usadil v mestečku Bourg-la-Reine. Tu strávil zvyšok života ako bádateľ na voľnej nohe. 

## Hlavné myšlienky
Bol ovplyvnený francúzskou sociologickou školou Durkheima. Najväčší ohlas mu priniesla jeho klasifikácia rituálnej dimenzie náboženského života, ktorú podal vo svojom diele *Prechodové rituály* (Les rites de passage). V tomto diele poskytuje prehľad základných etáp prechodových iniciačných obradov vzťahujúcich sa k zmenám spoločenského statusu alebo k iným dôležitým životným udalostiam v tradičných spoločnostiach. Zmienené štádia, ktoré môžu byť zastúpené obradmi zahrňujú postupne *odlúčenie*(rites séparation), *pomedzie* (rites de marge) a *prijatie* (rites d'aggrégation). V súvislosti s pomedzím hovoril Gennep o *liminárnej*(prahovej) fáze rituálu (lat. limen-práh) na čo nadviazal neskôr Victor Turner vo svojich dielach o liminarite.

## Diela
**Tabou et totémisme à Madagascar. Étude descriptive et théorique* (1904) 
**Mythes et légendes dʼAustralie. Étude dʼethnographie et de sociologie* (1906)
**Les rites de passage. Étude systématique des rites* (1909)
**La Formation des légendes* (1910)
* *Manuel de folklore français contemporain*. Picard, Paris 1988
* *Les semi-savants*

## Referencie

Kategória:Francúzski religionisti
Kategória:Francúzski antropológovia
Kategória:Francúzski etnológovia
Kategória:Osobnosti z Ludwigsburgu
Kategória:Absolventi Sorbonny
Národný park Rapa Nui

**Národný park Rapa Nui** je národný park na Veľkonočnom ostrove v Čile. Národný park bol vyhlásený v roku 1935. Presné hranice sa niekoľkokrát menili z dôvodu postupného vracania pozemkov zo súkromného vlastníctva.

Od roku 1995 je zapísaný na zozname svetového dedičstva UNESCO.

Park je rozdelený na sedem častí:
* Rano Kau – kráter, vrátane obradnej dediny Orongo ležiacej na jeho vrchole)
* Puna Pau – oblasť lomu, kde pôvodné obyvateľstvo ostrova vyrábalo sochy pukao
* Rano Raraku – oblasť lomu pri kráteri Rano Raraku, hlavné miesto výroby sôch moai
* Anakena – Ovahe, oblasť severných pláží s významnými archeologickými lokalitami
* Ahu Akivi – významný archeologický komplex
* Costa Norte
* Hanga Roa – hlavné mesto ostrova

## Referencie


## Iné projekty

## Externé odkazy
* Oficiálna stránka UNESCO
* Oficiálna stránka
* Rapa Nui National Park 

## Zdroj
* 

Rapa Nui
Kategória:Lokality Svetového dedičstva v Čile
Konjunktúra

**Konjunktúra** môže byť:
*(najmä priaznivá) zhoda okolností majúca vplyv na nejaký vývoj
*súhrn priaznivých okolností spôsobujúci rozkvet, najmä ekonomický
*v teórii hospodárskeho cyklu:
**hospodárska situácia jedného sektora alebo celého hospodárstva (ako pozícia v rámci konjunkturálneho cyklu)
**konjunkturálny cyklus
**ako fáza hospodárskeho cyklu:
***boom 
***expanzia
Kasaï-Oriental

**Kasaï-Oriental** (doslova "východný Kasai") je provincia Konžskej demokratickej republiky. Susedí s provinciami Bandundu, Équateur, Kasaï-Occidental, Katanga.

## Administratívne členenie

Provincia Kasaï-Oriental sa delí na 2 mestá a 3 okresy :

*Mestá
**Mbuji-Mayi
**Mwene-Ditu
*Okresy
**Kabinda
**Sankuru
**Tshilenge

* 

Kategória:Provincie v Konžskej demokratickej republike
Cartagena (Kolumbia)

**Cartagena** je mesto formálne známe ako *Cartagena de Indias* alebo *Cartagena la Heroica*. Leží na severnom pobreží Kolumbie pri Karibskom mori. Žije tu asi 950 000 obyvateľov. 

Mesto založil v roku roku 1533 Pedro de Heredia a bolo pomenované podľa prístavu Cartagena. Pôvodne bolo hlavným centrom osídľovania Ameriky Španielskom. Dnes je ekonomicky vyspelé a je i turistickou destináciou.
 
Stojí tu hrad (Castillo San Felipe de Barajas) postavený v rokoch 1536 – 1657. Okolo starého mesta vedie mohutný múr. V starom meste sa nachádza Palác inkvizície, katedrála, Konvent svätej Kláry (dnes hotel) a jezuitský internát.

Historické centrum mesta je od roku 1984 zapísané na zozname svetového dedičstva UNESCO. 

Na juhu je Bahía de Cartagena (Cartagenský záliv). Má dva vstupy – Bocachia na juhu a Bocagrande na severe.

Cartagena má polohu 10°24‘ severne a 75°30‘ západne. Klíma je tropická. Najvyššia teplota býva nad 24&nbsp;°C a pod 31&nbsp;°C. Vlhkosť je okolo 90 %. Dažďové obdobie je najmä v októbri. Zrážky sú približne  za rok.

## Partnerské mestá
*  Cádiz, Španielsko, 1986
*  Cartagena, Španielsko
*  Ciudad de Guatemala, Guatemala, 1986
*  Coral Gables, Florida, USA
*  Manila, Filipíny, 1986
*  Saint Augustine,  Florida, USA, 1986
*  San Juan, Portoriko
*  San Salvador, Salvádor

## Iné projekty

## Externé odkazy
* Oficiálna stránka  
* Cartagena na stránke UNESCO

## Zdroj

Kategória:Lokality Svetového dedičstva v Kolumbii
Kategória:Mestá v Kolumbii
Kategória:Prístavné mestá Karibského mora
Kasaï-Occidental

**Kasaï-Occidental** (doslova *západný [[Kasai]]*) je provincia Konžskej demokratickej republiky. Susedí s provinciami Bandundu, Équateur, Kasaï-Oriental, Katanga a  s Angolou.

## Administratívne členenie
Provincia Západný Kasai sa delí na 2 mestá a 2 okresy :
*Mestá
**Kananga
**Tshikapa
*Okresy
**Kasai
**Lulua

* 


Kategória:Provincie v Konžskej demokratickej republike
Megapenthes

**Megapenthes** alebo **Megapenthés** alebo **Megapentes** (starogr. *Μεγαπένθης* – *Megapenthes*/iný prepis *Megapenthés*, ) môže byť v gréckej mytológii:
* syn zakladateľa Tirynthu kráľa Proita, pozri Megapenthes (syn Proita)
* syn spartského kráľa Menelaa, pozri Megapenthes (syn Menelaa)
Katanga (provincia)

**Katanga** je provincia Konžskej demokratickej republiky. Susedí s provinciami Východný Kasai, Západný Kasai, Maniema, Sud-Kivu a tiež s Angolou, Zambiou a Tanzániou cez jazero Tanganika.

## Administratívne členenie

Provincia Katanga sa delí na 3 mestá a 5 okresov :

* Mestá
** Lubumbashi
** Kolwezi
** Likasi
* Okresy
** Kolwezi
** Lwalaba
** Haut-Katanga
** Haut-Lomami
** Tanganyika

* 

Kategória:Provincie v Konžskej demokratickej republike
Maniema

**Maniema** je provincia Konžskej demokratickej republiky. Susedí s provinciami Province orientale, Kasaï-Oriental, Katanga, Sud-Kivu, Nord-Kivu.

## Administratívne členenie
Provincia Maniema sa delí na 1 mesto a 7 Území:
* Mesto
** Kindu
* Územie
** Kabambare
** Kailo
** Kasongo
** Kibombo
** Lubutu
** Pangi
** Punia

* 

Kategória:Provincie v Konžskej demokratickej republike
Triopas

**Triopas** alebo **Triops** (starogr. *Τριόπας, Τρίοψ* – *Triopas, Triops*, ) môže byť v gréckej mytológii:
* syn argejského kráľa Forba, pozri Triopas (Argos)
* syn boha Poseidóna, pozri Triopas (syn Poseidóna)
Nord-Kivu

**Nord-Kivu** (doslova *Severné Kivu*) je provincia Konžskej demokratickej republiky. Susedí s provinciami Maniema, Province orientale, Sud-Kivu, ako aj s Rwandou a Ugandou.

## Administratívne členenie

Provincia Nord-Kivu sa delí na 3 mestá a 6 území :

* Mestá
** Goma
** Beni
** Butembo
* Územia
** Beni
** Lubero
** Masisi
** Nyiragongo
** Rutshuru
** Walikale

* 

Kategória:Provincie v Konžskej demokratickej republike
Július Križičko

**Július Križičko** (* 12. jún 1887, Levoča – † 1943, Kremnica) bol slovenský pedagóg. Bol spoluzakladateľ špeciálnych škôl pre hluchonemých, pre ktorých písal učebnice. 

Kategória:Slovenskí pedagógovia
Kategória:Narodenia v 1887
Kategória:Úmrtia v 1943
Province orientale

**Province orientale** (staršie aj: **(province) Orientale **; doslova "Východná provincia") je najväčšia provincia Konžskej demokratickej republiky. Susedí s provinciami Équateur, Kasaï-Oriental, Maniema, Nord-Kivu a tiež s Ugandou, Južným Sudánom a Stredoafrickou republikou.

## Administratívne členenie
Provincia sa delí na 1 mesto a 4 okresy :
* Mesto
** Kisangani 
* Okresy
** Bas-Uele
** Haut-Uele
** Ituri
** Tshopo

* 

Kategória:Provincie v Konžskej demokratickej republike
Robben Island

**Robben Island** je ostrov s rozlohou piatich kilometrov štvorcových ležiaci v Atlantiku asi 10 km od pobrežia Južnej Afriky neďaleko Kapského Mesta. Názov pochádza z holandského výrazu *robbeneiland* – ostrov uškatcov. Preto je nesprávny občas používaný názov „Robbenov ostrov“ http://www.denik.cz/svet_plus/svet_kralici_si_oblibili_celu_nelsona20081023.html, ako by bol pomenovaný podľa nejakého pána Robbena.

## Dejiny
Neúrodný ostrov bol objavený v roku 1652 a po väčšinu svojej existencie slúžil na internáciu malomocných, duševne chorých, či politických väzňov. V období apartheidu tu bol väznený Nelson Mandela a ďalší aktivisti ANC, ktorí pracovali v miestnom lome na vápenec. V súčasnosti je ostrov majetkom juhoafrickej vlády a väznica bola premenená na múzeum. 

V roku 1999 bol ostrov zapísaný na zoznam svetového dedičstva UNESCO.

thumb|Plán ostrova
Voda sa na Robben Island privádza z pevniny potrubím, ktoré je položené na morskom dne. Pôvodne bol ostrov obývaný výhradne uškatcami a tučniakmi, v súčasnosti miestnu faunu a flóru ničia zavlečené králiky a mačky. V búrlivom mori okolo ostrova stroskotali desiatky lodí.

## Literatúra
* David Fleminger: *Robben Island. World Heritage Sites of South Africa Travel Guides.* 30° South Publishers, St. Albans 2007]
* Dirk Fuhrig: *Eine Insel als Mahnmal*. Welt am Sonntag Nr. 18, 29. apríl 2012

## Iné projekty

## Externé odkazy
* Oficiálna stránka
* Ostrov na stránke UNESCO

## Zdroj

Kategória:Ostrovy Afriky
Kategória:Lokality Svetového dedičstva v Južnej Afrike
Kategória:Ostrovy Atlantického oceánu
Thefakesoundofprogress

***Thefakesoundofprogress*** je debutový album skupiny Lostprophets.

Existujú dve verzie albumu. Pôvodná vyšla v roku 2000 a nezaznamenala výraznejší úspech. S producentom Michaelom Barbierom skupina remastrovala album a vydala ho znovu s istými úpravami (Watkins nahral dodatočný spev, titulná pieseň bola zrýchlená a nový člen Jamie Oliver nahradil niektoré party, ktoré pôvodne nahral DJ Stepzak).

## Zoznam skladieb
Hudbu napísali Lostprophets, texty Watkins. Na remastrovanej verzii je každý prechod (Interlude) spojený s predchádzajúcou skladbou, táto verzia tiež neobsahuje Obscure Intro.

### Pôvodná verzia
# „Obscure Intro“ 0:25
# „Shinobi vs. Dragon Ninja“ 2:47
# „The Fake Sound of Progress“ 6:19
# „Interlude“ 0:47
# „Five Is a Four Letter Word“ 4:26
# „...And She Told Me to Leave“ 5:05
# „Interlude“ 0:59
# „Kobrakai“ 5:33
# „The Hansome Life of Swing“ 2:40
# „Interlude“ 1:13
# „A Thousand Apologies“ 4:06
# „Still Laughing“ 4:13
# „Interlude“ 1:35
# „For Sure“ 4:20
# „Awkward“ 4:24
# „Ode to Summer“ 3:20

### Remaster
# „Shinobi vs. Dragon Ninja“ 2:47
# „The Fake Sound of Progress“ 5:32
# „Five Is a Four Letter Word“ 4:24
# „...And She Told Me to Leave“ 5:55
# „Kobrakai“ 5:33
# „The Hansome Life of Swing“ 3:49
# „A Thousand Apologies“ 4:06
# „Still Laughing“ 5:43
# „For Sure“ 4:20
# „Awkward“ 4:24
# „Ode to Summer“ 3:15

## Zostava
* Ian Watkins - spev
* Mike Lewis - sprievodná gitara
* Lee Gaze - sólová gitara
* Stuart Richardson - basgitara
* Mike Chiplin - bicie
* DJ Spezak (na pôvodnej verzii) - mixpult, sample, syntetizátor
* Jamie Oliver (na remastrovanej verzii) - mixpult, sample, syntetizátor

Kategória:Albumy skupiny Lostprophets
Kategória:Hudobné albumy z 2000
Kategória:Hudobné albumy z 2001
Kategória:Debutové albumy
Hluchavka purpurová

**Hluchavka purpurová** alebo staršie **hluchavka nachová** (lat. *Lamium purpureum* L.) je rastlina z čeľade hluchavkovitých.

## Opis
Hluchavka purpurová je jednoročná rastlina, ktorej stonkou je byľ. Listy má stopkaté. Kvety sú v 6 – 10 okvetných protistojných praslenoch.

## Galéria

Súbor:Lamium purpureum scan.jpg|Detail listu
Súbor:Lamium purpureum 2 beentree.jpg|Detail kvetu
Súbor:Lepidoptera 2005 spring 002.jpg|Súkvetie, opelenie
Lamium purpureum - verev iminõges Keilas.jpg|


## Pozri aj
* Pŕhľava dvojdomá

## Referencie


## Iné projekty

## Externý odkaz
* Hluchavka nachová 

## Zdroj

Kategória:Hluchavkovité
Kategória:Liečivé rastliny
Kategória:Medonosné rastliny
Kategória:Rastliny s ružovými kvetmi
Kategória:Flóra na Slovensku
Kategória:Flóra v Grónsku
Matadi

**Matadi** je prístavné mesto v Konžskej demokratickej republike a hlavné mesto provincie Bas-Congo. Mesto sa nachádza na ľavom brehu rieky Kongo medzi Kinshasou a Atlantickým oceánom. Pri meste sa nachádza Pont Matadi, jediný most na dolnom toku rieky Kongo.

## Doprava
Prístav je najväčší v Konžskej demokratickej republike. V prístave začína železničná trať Matadi – Kinshasa, ktorá spája mesto s hlavným mestom Kinshasa.

Kategória:Mestá v Konžskej demokratickej republike
Kategória:Bas-Congo
Národná vtáčia rezervácia Djoudj

**Národná vtáčia rezervácia Djoudj** (francúzsky *Parc national des oiseaux du Djoudj*) je prírodná rezervácia v delte rieky Senegal v africkom Senegale. Nachádza sa tu viac ako 400 druhov vtákov, k najviac viditeľným patrí množstvo plameniakov a pelikánov. 

Od roku 1981 je rezervácia zapísaná na zozname Svetového dedičstva UNESCO .

## Iné projekty

## Externé odkazy
* Rezervácia na stránke UNESCO

## Zdroj

Kategória:Prírodné rezervácie
Kategória:Lokality Svetového dedičstva v Senegale
Megapenthes (syn Proita)

**Megapenthes** alebo **Megapenthés** alebo **Megapentes** (starogr. *Μεγαπένθης* – *Megapenthes*/iný prepis *Megapenthés*, )  je v gréckej mytológii syn tirynthského kráľa Proita, jeho následník a potom kráľ Argu.   

Megapenthes bol synom a následníkom zakladateľa Tirythu Proita.  Neskôr sa však stal kráľom v Argu potom, ako si jeho priateľ argejský kráľ Perseus nešťastnou náhodou zabil na hrách v Argu svojho deda Akrisia a hanbil sa ostať v Argu. Megapenthes následne vyhovel jeho žiadosti, aby si vzájomne vymenili hrady.Po vláde Megapentha sa kráľom v Argu stal jeho syn Argeus.  

## Referencie a bibliografia

## Pozri aj
* Zoznam kráľov Argu

Kategória:Postavy gréckej mytológie
Raška

**Raška** môže byť:

* historický región v Srbsku, pozri Raška (región)
* prvé srbské kráľovstvo, pozri Raška (kráľovstvo)
* rieka v Srbsku, pozri Raška (rieka)
* české priezvisko:
** Jiří Raška - český skokan na lyžiach, olympijský víťaz
** Martin Raška - český futbalový brankár
Stredné vlny (vlnová dĺžka)

**Stredné vlny** sú rádiové vlny s frekvenciou 300 kHz až 3 MHz. Sú tiež známe ako **hektometrové vlny** (ich vlnová dĺžka je 100 m až 1 km). Vo frekvenčnom spektre sa nachádzajú medzi dlhými vlnami a krátkymi vlnami. Súčasťou tohto pásma je rozhlasové pásmo stredných vĺn. Okrem toho sa stredné vlny využívajú pre navigačné rádiomajáky a komunikáciu lodí s pobrežím.

## Zdroj

Kategória:Rádiové spektrum
Stredné vlny (rozhlas)

**Stredné vlny** (skratka **SV** alebo **MW** z ) sú časť rádiového pásma stredných (hektometrových) vĺn. Používa sa na rozhlasové vysielanie prostredníctvom amplitúdovej modulácie. V Európe pásmo zahŕňa frekvencie 526,51606,5 kHz a je rozdelené na kanály so šírkou 9 kHz, v Severnej Amerike zahŕňa frekvencie 5351705 kHz a kanály majú šírku 10 kHz.

## Zdroj

Kategória:Rádiové spektrum
Stredné vlny

**Stredné vlny** môžu byť:
* rádiové vlny s frekvenciou 300 kHz3 MHz, pozri stredné vlny (vlnová dĺžka)
* rozhlasové vysielacie pásmo v tomto pásme, pozri stredné vlny (rozhlas)
Télediké

**Télediké** alebo **Téledika** (starogr. *Τηλεδίκη* – *Télediké*, ) je v gréckej mytológii matka argejského kráľa Apida.

Nymfa Télediké a argejský kráľ Foróneus boli rodičmi syna Apida a dcéry Nioby. Syn Apis prevzal vládu v Argu, ale keďže bol počas vlády zavraždený a zomrel bezdetný, jeho následníkom sa stal syn jeho sestry Nioby a boha Dia Argos. 

Antický autor Apollodoros píše, že Téledikin syn Apis bol po smrti považovaný a uctievaný ako boh a nazvaný menom Serapis Podľa inej verzie Apis odplával na lodi do Egypta a až tam sa po smrti stal bohom Serapidom, jedným z najväčších egyptských bohov. Serapis bol bohom mesta Alexandria a ptolemaiovskej ríše, uctievaný v Grécko-rímskej dobe.  
 
## Referencie a bibliografia

Kategória:Postavy gréckej mytológie